Okresná prokuratúra Trnava 
Vajanského 22, 918 67 Trnava 1 	

Sp. zn. : 1 Pv 358/11/2207	Trnava, 13.3.2015
EEČ : 2-21-56-2015

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.2.2015, spisová značka 1 Pv 358/11/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Podľa § 217 ods. 1  Trestného poriadku sa obvinený XXXXX, nar. XXXXX v Trnave, trvale bytom XXXXX, voči ktorému bolo uznesením prokurátorky Okresnej prokuratúry v Trnave zo dňa 18.12.2012, sp. zn. 1 Pv 358/11/2207  v zmysle § 216 ods. 1 Trestného poriadku podmienečne zastavené trestné stíhanie pre prečin poškodzovania cudzej veci podľa § 245 ods. 1 Trestného  zákona v skúšobnej dobe podmienečne zastaveného trestného stíhania

Uznesením prokurátora Okresnej prokuratúry XXXXX zo dňa 18.2.2015, spisová značka 1 Pv 358/11/2207, bola určená obvinenému skúšobná doba v trvaní 24 mesiacov.
Odôvodnenie:
Uznesením prokurátorky Okresnej prokuratúry v Trnave zo dňa 18.12.2012, sp. zn. 1 Pv 358/11/2207 bolo  v zmysle § 216 ods. 1 Trestného poriadku podmienečne zastavené trestné stíhanie  proti obv. XXXXX pre prečin poškodzovania cudzej veci podľa § 245 ods. 1 Trestného  zákona, pričom obvinenému bola určená podľa § 216 ods. 2 Trestného poriadku skúšobná doba v trvaní 2 roky, ktorá začala plynúť dňom právoplatnosti uznesenia, t.j. dňom 8.1.2013.

Po uplynutí skúšobnej doby bol zadovážený odpis z registra trestov, taktiež bolo zisťované, či sa obvinený v skúšobnej dobe nedopustil v mieste trvalého bydliska priestupku, a to za účelom zistenia, či v priebehu skúšobnej doby viedol riadny život.

Z odpisu registra trestov zo dňa 26.1.2015 vyplýva, že obvinený nemá záznam v registri trestov.

Okresný úrad v Trnave, odbor všeobecnej vnútornej správy listom zo dňa 26.1.2015 oznámil, že obvinenému nebola uložená pre priestupok žiadna sankcia. Viackrát bol pre spáchanie priestupku síce prejednávaný, avšak všetky konania boli buď zastavené, alebo odložené.

Správa z obecného Úradu v Bučanoch, miesta pobytu obvineného, je priemerná. Obvinený je v obci XXXXX prihlásený k trvalému pobytu. Je ženatý, má jedno dieťa, dane z nehnuteľnosti riadne platí. Na Obecný úrad bol viackrát predvolaný za účelom riešenia susedských sporov. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.

Pretože neboli zistené žiadne skutočnosti, ktoré by nasvedčovali, že obvinený počas skúšobnej doby neviedol riadny život, rozhodla som tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marcela Schmidtová
prokurátorka